ai4bharat/Pralekha huggingface dataset:
وزارت خزانہ
31جنوری 2023 تک ای سی ایل جی ایس کے تحت 3.61لاکھ کروڑ روپے گارنٹی سے 1.19کروڑ قرض داروں کو فائدہ ہوا
ایمرجنسی کریڈٹ لائن گارنٹی اسکیم کو مئی 2020 میں آتم نربھر بھارت ابھیان کے حصے کے طورپر شروع کیا گیا تھا، تاکہ اہل بہت چھوٹی، چھوٹی اور درمیانی درجے کی صنعتیں اور کاروباری ادارےکووڈ-19وباء کے سبب آنے والی رکاوٹ کے بعد اپنی آپریشنل دین داریوں کو پورا کرسکیں اور اس سے ان کے کاروبار کو پھر سے شروع کرنے میں مدد مل سکے۔یہ اسکیم معیشت کے تمام شعبوں کا احاطہ کرتی ہیں۔ مرکزی وزیر مملکت برائے مالیات ڈاکٹر بھاگوت کسان راؤکراڈ نے آج لوک سبھا میں ایک سوال کے تحریری جواب میں یہ بات کہی۔
وزیر موصوف نے کہا کہ اسکیم کو نافذ کرنے والی ایجنسی نیشنل کریڈٹ گارنٹی ٹرسٹی کمپنی لمٹیڈ سے موصولہ معلومات کے مطابق 31جنوری 2023 تک ای سی ایل جی ایس کے تحت 3.61 لاکھ کروڑ روپے کی گارنٹی جاری کئی گئی ہے، جس سے 1.19کروڑ قرض حاصل کرنے والے مستفید ہوئے ہیں۔
وزیر موصوف نے ای سی ایل جی ایس کے تحت ایم ایس ایم ای کو ساجھا کیا ہے:
ای سی ایل جی ایس کے تحت ایم ایس ایم ای کا حصہ
|
|
|
|
ایم ایس ایم ای کا حصہ
|
|
گارنٹی شدہ قرضہ جات کی تعداد
|
|
1,13,53,254 
|
|
گارنٹی شدہ رقم
|
|
2,39,147.53قوسین میں دیئے گئے اعدادوشمار ایم ایس ایم ای کو کل کے فیصد کی شکل میں دکھاتے ہیں۔
اسکیم کے تحت گارنٹی شدہ بہت چھوٹی، چھوٹی اور درمیانی درجے کے صنعتوںکے قرضہ جات کی ریاست وارت تفصیل ضمیمہ ایک میں منسلک ہے۔
ای سی ایل جی ایس پر اسٹیٹ بینک آف انڈیا کی 23 جنوری 2023 کی ایک تحقیقی رپورٹ کے مطابق وزیر موصوف نے کہا کہ تقریباً14.6 لاکھ ایم ایس ایم ای کھاتے ، جن میں سے تقریباً 98.3فیصد کھاتے بہت چھوٹی اور چھوٹی صنعتوں کے زمروں میں تھے، بچائے گئے تھے۔
وزیر موصوف نے کہا کہ ایم ایس ایم ای قرض کھاتے مکمل بینکنگ صنعت کے لئے ای سی ایل جی ایس کی شروعات کے بعد سے 2.2لاکھ کروڑ روپے کی بہتری ہوئی ہے۔ اس کا مطلب ہے کہ بقایا ایم ایس ایم ای کریڈٹ کا تقریباً 12 فیصد ای سی ایل جی ایس کے سبب غیر سرگرم اثاثہ زمرہ بندی میں پھسلنے سے بچا لیا گیا ہے۔
اس کے علاوہ وزیر موصوف نے بتایا کہ اقتصادی سروے 23-2022 میں کہا گیا ہے کہ جنوری –نومبر 2022 کے درمیان بہت چھوٹے چھوٹے اور درمیانی صنعتوں کے سیکٹر میں قرض اضافہ قابل ذکر طور سے 30.6فیصد سے زیادہ رہا ہے۔حکومت ہند کی توسیع شدہ کریڈٹ لائن گارنٹی اسکیم کا اس میں بہت بڑا کردار رہا ہے۔سروے میں کہا گیا کہ ایم ایس ایم ای کی وصولی تیزی سے آگے بڑھ رہی ہے۔ جیسا کہ ان کے ذریعے ادا کئے جانے والے اشیاء و خدمات ٹیکس کی رقم سے ظاہر ہے، جبکہ ای سی ایل جی ایس ان کی قرض خدمات سے متعلق تشویش کو کم کررہا ہے۔
وزیر موصوف نے کہا کہ ایم ایس ایم ای سیکٹر سمیت بینکوں کے ذریعے قرض دینے میں این پی اے کا بڑا رول رہا ہے۔جس میں وسیع اقتصادی صورتحال خطہ جاتی ایشوز ، عالمی کاروباری ماحول، ادھار لینے والے اداروں میں گورننس کے ایشوز وغیرہ شامل ہیں۔ ایم ایس ایم ای کو حمایت دینے کے لئے کئے گئے اقدامات کا مقصد اس شعبے میں قرض کی رفتار کو بڑھانا اور اس شعبے میں کاروبار کے مجموعی قرض سے صحت میں بہتری لاناہے۔ وزیر موصوف نے یہ بھی کہا کہ ایم ایس ایم ای کے لئے کفایتی طریقے سے قرض اور مالیات تک رسائی بڑھانے کے لئے کئی اقدامات کئے گئے ہیں۔
صدر جمہوریہ کا سکریٹریٹ
راشٹرپتی تھون نے اخراجات کم کرکے ایک نظیر قائم کی ہے
راشٹرپتی بھون کووڈ-19 کے راحت رسانی کے اقدامات میں زیادہ وسائل دستیاب کراکے خود کفیل بھارت تحریک میں مدد دے گا
نئی دہلی،14 مئی، 2020، کووڈ-19 کی راحت رسانی کے اقدامات میں زیادہ وسائل دستیاب کرانے کے ایک قدم کے طور پر صدر جمہوریہ جناب رام ناتھ کووند نے مارچ کے مہینے میں پی ایم کیئرس میں اپنی ایک مہینے کی تنخواہ کا عطیہ دینے کے بعد ایک سال تک اپنی تنخواہ 30 فیصد کم لینے کا فیصلہ کیا ہے۔
صدر جمہوریہ نے راشٹربھون کو ہدایات جاری کی ہیں کہ وہ اخراجات کم کرکے، وسائل کا زیادہ سے زیادہ استعمال کرکے اور اس طرح بچائی گئی رقم کو کووڈ-19 کا مقابلہ کرنے میں عطیے کے طور پر دے اور اس طرح لوگوں کی اقتصادی پریشانیوں کو کم کرے۔ صدر جمہوریہ کے خیال کے مطابق بھارت کو خود کفیل  بنانےکے حکومت کے وژن پورا کرنے میں یہ ایک چھوٹا لیکن اہم عطیہ ہوگا۔ اس کے علاوہ وبائی بیماری کووڈ-19 کے مقابلے کے لیے قوم کو سرگرم بنانے اور بیک وقت ترقی اور خوشحالی کا سفر جاری رکھنے میں بھی اس سے مدد ملے گی۔ راشٹرپتی بھون اپنے اخراجات کو کم کرنے کے لیے مندرجہ ذیل اقدامات کرے گا۔
- مالی سال 2020-21 میں کوئی بڑا کام نہیں کیا جائے گا صرف اس وقت جاری کاموں کو مکمل کیا جائے گا۔
- مرمت اور دیکھ ریکھ کا کام کم سے کم کیا جائے گا تاکہ اثاثوں کو بچایا جانا یقینی بن سکے۔
- دفتر میں استعمال ہونے والے سامان میں خاطر خواہ کمی کی جائے گی۔ مثال کے طور پر راشٹرپتی بھون کاغذ کے استعمال کو کم کرنے اور کاغذ بیکارسے بچنے کے لیے نیز دفتر کو ماحول دوست بنانے کے لیے ای ٹیکنالوجی کا استعمال کرے گا۔توانائی اور ایندھن کو ان کے استعمال کو معقول بناکر بچانے کی کوششیں کی جائیں گی۔
- صدر جمہوریہ نے صدارتی لموزن کی خریداری ملتوی رکھنے کا فیصلہ کیا ہے جسے تقریبات کے موقع پر استعمال کیا جاتا ہے۔ راشٹرپتی بھون اور حکومت کے موجودہ وسائل میں ساجھے داری کی جائے گی اور انھیں اس طرح کے مواقع پر استعمال کیا جائے گا۔
- گھریلو دوروں اور پروگراموں میں خاطرخواہ کمی کی جائے گی تاکہ ایک دوسرے سے فاصلہ رکھنے کی پابندیوں پر عمل کیا جائے اور اخراجات کو کم سے کم کیا جائے جو اس طرح کے گھریلو دوروں اور پروگراموں پر آتے ہیں۔ اس کی بجائے صدر جمہوریہ عوام تک پہنچنے کے لیے ٹیکنالوجی پر انحصار کریں گے۔
- تقریبات کے مواقع مثلاً ایٹ ہوم اور سرکاری ضیافتوں میں سامان کے استعمال کو مندرجہ ذیل اقدامات کے ذریعے کم سے کم کیا جائے گا۔
الف۔ سماجی فاصلہ برقرار رکھنے کے مہمانوں کی فہرستوں کو چھوٹا رکھا جائے گا۔
ب۔ ایسے مواقع پر سجاوٹ کے لیے کم تعداد میں پھول استعمال کیے جائیں گے اور
ج۔ کھانے کی چیزوں کی فہرست کو ممکن حد تک کم کیا جائے گا۔
اندازہ لگایا گیا ہے کہ ان اقدامات سے موجودہ مالی سال میں راشٹرپتی بھون کے بجٹ میں تقریباً 20 فیصد کمی ہوجائے گی۔
لیکن اس کے ساتھ ہی ساتھ اس بات کو بھی یقینی بنایا جائے گا کہ کفایت شعاری کے ان ا قدامات سے باہر سے کام کرائے جانے والوں/ ٹھیکے پر کام کرنے والے کارکنوں پر کوئی برا اثر نہ پڑے۔ ساتھ ہی ساتھ راشٹرپتی بھون کی طرف سے غریبوں کے لیے چلائی جانے والی فلاح وبہبود کی کارروائیوں پر بھی کوئی اثر نہیں پڑے گا۔
وزارت خزانہ
وزیر خزانہ نرملا سیتارمن نے جی-20کےوزرائے خزانہ اور سینٹرل بینک کے گورنروں کی میٹنگ میں ورچوئلی طورپر شرکت کیں
خزانے اور کارپوریٹ امور کی مرکزی وزیر محترمہ نرملا سیتارمن نے آج یہاں اٹلی کی صدارت میں پہلی جی-20 کے وزرائے خزانہ اور سینٹرل بینک کے گورنروں کی میٹنگ میں ورچوئلی طریقے سے شرکت کی تاکہ عالمی اقتصادی صورت حال ،مالی سیکٹر کے امور،مالی شمولیت اور ٹھوس مالیہ سمیت ایجنڈے پر دیگر امور کے ساتھ مساوی اورمنقلب کرنے والی بحالی کے لیے پالیسی کارروائیوں پر تبادلۂ خیال کیا جاسکے۔
محترمہ سیتا رمن نے عالمی وبا سے نمٹنے کے لیے ہندوستان کی پالیسی کے بارے میں بات کی۔ وزیر خزانہ نے کہا کہ ہندوستان کی گھریلو پالیسیاں بہت سے اقدامات کے ذریعہ شہریوں کی مدد کرنے پر وسیع تر مبنی رہی ہیں۔ ان اقدامات میں قرض کی گارنٹیاں، براہ راست منتقلی، خوراک کی فراہمی یقینی بنانے، معیشت کو تیز ترقی دینے کے پیکیجز اور ڈھانچہ جاتی اصلاحات کو بڑھاوادینا شامل ہیں۔ محترمہ سیتارمن نے ہندوستان کی ٹیکہ کاری کے پروگرام کے بارے میں بھی بات کی جو دنیا کی سب سے بڑی ٹیکہ کاری مہم ہے اور سب سےآرزو والی بڑی ٹیکہ کاری مہم ہے۔ وزیر خزانہ نے یہ بھی بتایا کہ ہندوستان نے بہت سے ملکوں کو کووڈ 19 سے بچاؤ کے ٹیکے فراہم کیے ہیں۔
اس میٹنگ کے دوران جی-20 کے وزرائے خزانہ اور سینٹرل بینک کے گورنروں نے آب وہوا میں تبدیلی کی وجہ سے عالمی ترقی اور مالی استحکام پر پر پڑنے والے اثرات پر بھی تبادلہ ٔ خیال کیا۔آب وہوا میں تبدیلی کی وجہ سے ہونے والے خطرے اور ماحولیات ٹیکسیشن کے بارے میں منظم ڈھنگ سے پالیسی مذاکرات کرنے کے لیے صدارتی تجویز کے بارے میں اظہار خیال کرتے ہوئے محترمہ سیتا رمن نے تجویز کیا کہ یہ مذاکرات پیرس معاہدے کے تحت ہونے چاہیے اور مشترکہ اصولوں پر مبنی ہونی چاہیے، لیکن ذمہ داری متعلقہ صلاحیت اور عزم کی رضاکارانہ نوعیت میں فرق کیا جانا چاہیے۔ وزیر خزانہ نے آلودگی سے پاک ٹیکنالوجیوں کی منتقلی کی اہمیت پر بھی زور دیا اور آب وہوا میں تبدیلی سے نمٹنے کے لیے مالی رقم بڑھانے کی ضرورت پر بھی زور دیا۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔

U-3520
(Visitor Counter : 80
وزارت دفاع
بھارتی بحریہ نے موزمبیق اور تنزانیہ کے ساتھ پہلی سہ فریقی مشق میں حصہ لیا
بھارت -موزمبیق-تنزانیہ سہ فریقی مشق  کا پہلا ایڈیشن بھارتی ، موزمبیق اور تنزانیہ کی بحریہ کے درمیان ایک مشترکہ بحری مشق 27 اکتوبر ، 2022 ء کو تنزایہ کے دارالسلام میں شروع ہوئی۔ بھارتی بحریہ کی نمائندگی آئی این ایس ترکش، ایک چیتک ہیلی کاپٹر اور مارکوس  گائیڈڈ میزائل فریگیٹ کے ذریعے کی جا رہی ہے ۔
مشق کے تین وسیع مقاصد ہیں: تربیت اور بہترین طریقوں کے اشتراک کے ذریعے مشترکہ خطرات سے نمٹنے کی صلاحیت میں اضافہ ، باہمی تعاون کو بڑھانا اور سمندری تعاون کو مضبوط بنانا۔ یہ مشق 27 سے 29 اکتوبر 2022 ء تک تین دن کی مدت پر محیط ہے اور اس مشق میں بندرگاہ اور سمندری مراحل شامل ہیں۔
بندرگاہ کے مرحلے کے حصے کے طور پر، صلاحیت سازی کی سرگرمیاں جیسے کہ دورہ، لنگر اندازی ، تلاش اور ضبطی ؛ چھوٹے ہتھیاروں کی تربیت؛ مشترکہ غوطہ خوری کے آپریشن؛ نقصان پر قابو پانے اور آگ بجھانے کی مشقیں اور کراس ڈیک وزٹ جیسی مشقیں کی جائیں گی ۔ سمندری مرحلے میں کشتیوں کی کارروائیاں، بحری بیڑے کی مشقیں، دورہ ، لنگر اندازی ، تلاش اور ضبطی کی کارروائیاں، ہیلی کاپٹر آپریشن، چھوٹے ہتھیاروں سے فائرنگ، فارمیشن اینکرنگ اور ای ای زیڈ گشت جیسی مشقیں شامل ہیں۔
یہ مشقیں بھارت اور بھارتی بحریہ کے بحرِ ہند کے علاقے میں سمندری سلامتی اور بحری ہمسایوں کے ساتھ تعاون کو بڑھانے اور ساگر ، تحفظ اور خطے میں سب کے لئے ترقی کو فروغ دینے کے عزم کی عکاسی کرتی ہیں۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 11988
(Visitor Counter : 107
وزارت دفاع
رکشا منتری جناب راج ناتھ سنگھ نے روسی ڈپٹی وزیراعظم کے ساتھ بھارت-روس دفاعی تعاون پر نظر ثانی کی
نئی دہلی، 23 جون 2020، رکشا منتری جناب راج ناتھ سنگھ نے روسی وفاق کے ڈپٹی وزیراعظم جناب یوری بوریسوف کے ساتھ آج ماسکو میں بھارت-روس دفاعی تعاون پر نظر ثانی کی۔ جناب بوریسوف تجارت اور اقتصادی اور سائنسی تعاون کے سلسلے میں بھارت کے ساتھ قائم کیے گئے بین حکومتی کمیشن کے معاون صدر نشین ہیں۔ موصوف سائنس اور ٹیکنالوجی کی اعلی سطحی کمیٹی کے معاملے میں بھی رکشا منتری کے ساتھ معاون صدر نشین کی حیثیت رکھتے ہیں۔ باہمی تعاون اور علاقائی موضوعات کے سلسلے میں ان کے تبادلہ خیالات از حد مثبت اور بارآور رہے۔
رکشا منتری نے کہا کہ وبائی مرض کی وجہ سے پیدا ہوئی تمام تر مشکلات کے باوجود بھارت-روس باہمی تعلقات مختلف سطحوں پر عمدہ روابط سے ہمکنار ہیں۔ بھارت اور روس باہمی طور پر خصوصی اور کلیدی شراکت داری کے حامل ملک ہیں اور دفاعی تعلقات اس کے اہم ستونوں میں سے ایک ہیں۔
جناب راج ناتھ سنگھ ماسکو کے تین روزہ دورے پر روس کے وزیردفاع کی دعوت پر گئے ہیں، جہاں وہ یوم فتح کی پریڈ کی 75ویں سالگرہ میں شرکت کریں گے۔ رکشا منتری نے دوسری جنگ عظیم میں فتح حاصل کرنے کے سلسلے میں 75ویں یوم فتح کی سنجیدہ تقریبات کے تئیں اپنی جانب سے مبارکباد کا اظہار کیا اور روس کے دوست عوام خصوصا معمر افراد کو مبارکباد پیش کی، جنہوں نے بھارت اور روس کی مشترکہ سلامتی کے لیے اپنا قابل قدر تعاون دیا ہے۔
آج صبح کے وقت دفاع کے سکریٹری ڈاکٹر اجے کمار نے اپنے ہم عہدہ ڈپٹی دفاعی وزیر کرنل جنرل الیگزینڈر فومن سے بھی تبادلہ خیالات کیے۔ دونوں شخصیات نے باہمی دفاعی تعاون سے متعلقہ موضوعات اور علاقائی ترقیات پر تبادلہ خیالات کیے۔
۔۔۔۔۔۔۔۔۔۔۔
U-3469
م ن۔ ت ع۔
(Visitor Counter : 138
زراعت اور کاشتکاروں کی فلاح و بہبود کی وزارت
کسی ریاست نے غیر منظور شدہ بی ٹی جین والے بیج کی پیداوار کی خبر نہیں دیا
ڈی اے سی اینڈ ایف ڈبلیو نے کاٹن کی کاشت کاری کرنے والی سبھی ریاستوں کو غیرمنظورشدہ ہربیسائڈ ٹولرینٹ کاٹن کی فروخت اور کاشت کاری پر کنٹرول کرنے اور قدغن لگانے کے لئے ایڈوائزری جاری کی ہے
نئی دہلی، 10/اگست 2020 ۔ بھارت میں کمرشیل کاشت کاری کے لئے صرف بی ٹی کاٹن کو منظوری حاصل ہے۔ ریاست آندھراپردیش، گجرات، تلنگانہ اور مہاراشٹر میں ہربیسائڈ ٹولرینٹ  کاٹن کے جینیاتی اعتبار سے تبدیل شدہ بیجوں کی غیر قانونی مارکیٹنگ کے کچھ واقعات کی خبریں ملی تھیں، تاہم کسی ریاست سے غیر منظور شدہ بی ٹی جین والے بیجوں کی پیداوار کی خبر نہیں ہے۔
سائنس و ٹیکنالوجی کی وزارت کے بایو ٹیکنالوجی کے محکمہ نے 2017 میں ’’فیلڈ انفیکشن اینڈ سائنٹفک ایویلیوشین کمیٹی ‘‘ قائم کی تھی، تاکہ غیرمنظور شدہ ایچ ٹی کاٹن کے پھیلاؤ کا کاٹن کی کاشت والی زمینوں پر آن دی اسپاٹ یعنی جائے واقعہ پر معائنہ کیا جاسکے۔
ایف آئی ایس ای سی نے مئی 2018 میں اپنی رپورٹ پیش کی اور متعدد مرکزی اور ریاستی محکموں و ایجنسیوں کے ذریعے نافذ کئے جاسکنے والے کارروائی نکات کے بارے میں سفارشات کیں۔ کمیٹی کے ذریعے قلیل مدتی  اور وسط مدتی  اقدامات کا مشورہ بھی دیا گیا۔
ڈی اے سی اینڈ ایف ڈبلیو نے کاٹن کی کاشت کرنے والی سبھی ریاستوں کو ایڈوائزری جاری کی ہے کہ وہ ایچ ٹی کاٹن یا اس کے بیج کی پیداوار، پروسیسنگ اور اسٹوریج پر کنٹرول کریں اور اس کی فروخت پر روک لگائے۔
یہ اطلاع زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں دی۔
امور داخلہ کی وزارت
مہاجرمزدوروں کی آسان آمدودرفت کو ممکن بنانے کے لئے ریاستوں اورریلوے کے مابین سرگرم تال میل ضروری ہے :ضلعی حکام کو اپنی جانب سے ریلوے کےمحکمے کوضروریات کی تفصیل فراہم کرنی چاہیئے
ایک ریاست سے دیگرریاستوں تک جانے اوربین ریاستی سرحدوں کے آرپارجانے کے عمل کو آسان بنانے کے لئے زیادہ بسیں چلائیں
راستے میں جگہ جگہ آرام گاہیں فراہم کریں، جہاں پیدل چلنے والوں کے لئے بنیاد ی سہولتیں دستیاب ہوں اوروہ یہاں سے بس /ریلوے اسٹیشنوں تک آسانی سے پہنچ سکیں
افواہوں کا سدباب کریں ، ریل گاڑیوں /بسوں کی روانگی سے متعلق واضح اطلاعات فراہم کریں :ریاستوں کو وزیرداخلہ کی ہدایات
نئی دہلی ،19مئی :ریاستوں کو ارسال کردہ مراسلے میں وزیرداخلہ نے کہاہے کہ کووڈ -19کے چھوت کا خوف اور روزی روٹی کے ذرائع سے محروم ہونے کے اندیشے، مزدوروں کو اپنے گھروں کی جانب واپس جانے کے لئے مہمیز کرنے والے اہم عناصرہیں ۔ مہاجرمزدوروں کی پریشانیوں اور دقتوں کو کم سے کم کرنے کے لئے اس مراسلے میں ریاستی حکومتوں کی جانب سے کئے جانے والے مختلف النوع اقدامات پرزوردیاگیاہے جو انھیں مرکز کے ساتھ سرگرم تال میل قائم کرکے انجام دینے ہیں ۔ ان اقدامات میں درج ذیل نکات شامل ہیں :ریاستوں اور وزارت ریلوے کے مابین سرگرم تعاون کے ذریعہ زیادہ تعداد میں خصوصی ریل گاڑیاں چلانا۔مہاجروں کو ایک مقام سے دوسرے مقام تک لے جانے کے لئے بسوں کی تعداد میں اضافہ کرنا ، بین ریاستی سرحدپرمہاجرمزدوروں کو لے کرآنے والی بسوں کے داخلے کی اجازت فراہم کرنا ۔ریل گاریوں /بسوں کی روانگی سے متعلق زیادہ واضح اطلاعات فراہم کی جانی چاہیئں کیونکہ افواہوں سے مزدوروں میں بیچینی پھیلتی
ہے ۔مزدوروں کے لئے راستے میں طے شدہ مقامات پر آرام کرنے کے لئے انتظامات کرنا جہاں صفائی ستھرائی ، خوراک ، حفظان صحت کی سہولتیں دستیاب ہوں اوریہ سہولتیں ان راستوں پر ریاستی حکومتوں کے ذریعہ فراہم کرائی جائیں ،جن راستوں کے بارے میں پہلے سے یہ معلوم ہے کہ مزدورپیدل سفرکررہے ہیں ۔ضلع حکام مزدوروں کو طے شدہ آرام گاہوں ، قریب ترین بس ٹرمنلوں یاریلوے اسٹیشنوں تک پہنچنے کے لئے نقل وحمل کے ذرائع فراہم کرکے ان کی رہنما ئی کرسکتے ہیں ۔خواتین ،بچوں اور مہاجرمزدوروں میں معمرافراد کی مخصوص ضروریات پرخصوصی توجہ مرکوز کی جانی چاہیئے ۔ضلعی حکام آرام گاہوں پرغیرسرکاری تنظیموں کے نمائندگان سے مدد لے سکتے ہیں تاکہ مزدوروں میں یہ خوف نہ باقی رہے کہ انھیں آرام گاہوں میں طویل عرصے تک قرنطائن میں رہنا پڑے گا۔ مزدوروں کو جہاں کہیں بھی وہ ہیں ،وہیں رہنے کے لئے بھی حوصلہ افزائی فراہم کرائی جاسکتی ہے ۔مہاجرمزدوروں کے پتوں اوررابطہ نمبروں کی فہرست سازی کی جاسکتی ہے اس سے رابطے کے ذریعہ ان کی تلاش میں آئندہ آسانی ہوسکتی ہے ۔
اس مراسلے میں یہ بات بھی دوہرائی گئی ہے کہ ضلعی حکام کو اس امرکو یقینی بناناچاہیئے کہ کوئی بھی مہاجر مزدور اپنی منزل مقصود تک پہنچنے کے لئے سڑکوں پریاریلوے پٹریوں پر پیدل سفرنہ کرے ۔ضلعی حکام وزارت ریلوے سے ضرورت کے مطابق ریل گاڑیاں چلانے کی گذارش بھی کرسکتے ہیں ۔
وزارت آیوش
آیوش کے وزیر نے نریلا میں یومیو پیتھی کے نیشنل انسٹی ٹیوٹ کا دورہ کیا
این آئی ایچ، نریلا آیوش صحت کی دیکھ بھال کی خدمات کو جدید ادویات کے ساتھ مرکزی دھارے میں لانے اور مربوط کرنے میں مدد کرے گا : جناب سربانند سونووال
آیوش کے مرکزی وزیر جناب سربانند سونووال نے آج دلّی کے نریلا میں ہومیو پیتھی کے نیشنل انسٹی ٹیوٹ  کا دورہ کیا۔ این آئی ایچ ، نریلا کولکاتہ کے نیشنل انسٹی ٹیوٹ آف ہومیو پیتھی کا ہی ایک ادارہ ہے اور یہ شمالی بھارت میں قائم ہونے والا اپنی نوعیت کا پہلا ادارہ ہوگا۔
آیوش اور ڈبلیو سی ڈی کے وزیر مملکت ڈاکٹر منجاپرا مہندر بھائی کالو بھائی، ممبر پارلیمنٹ جناب ہنس راج ہنس، آیوش کی وزارت کے سکریٹری ویدیا راجیش کوٹیچا اور آیوش کی وزارت اور این آئی ایچ کے دیگر افسران بھی اس موقع پر موجود تھے۔
جناب سربانند سونووال نے اجتماع سے خطاب کرتے ہوئے کہا کہ صحت سے متعلق قومی پالیسی میں صحت کی دیکھ بھال میں آیوش کو مرکزی دھارے میں شامل کرنے اور صحت کی دیکھ بھال کی فراہمی کے تمام درجوں میں تعلیم اور تحقیق میں ، ان نظاموں کو مربوط کرنے پر زور دیا گیا ہے۔ انہوں نے کہا کہ آیوش کی وزارت نے آر اینڈ ڈی اور اختراع کی حوصلہ افزائی کے لئے مختلف اقدامات کئے ہیں، ہومیو پیتھی میں تعلیم اور تحقیق کے لئے اعلیٰ سطح کے ادارے تیار کئے ہیں۔ مجھے یقین ہے کہ یہ ہومیوپیتھی انسٹی ٹیوٹ آیوش سسٹم کو مقبول بنائے گا اور ملک کے شمالی علاقے کی ضروریات کو پورا کرے گا۔
دلّی کے نریلا میں نیشنل انسٹی ٹیوٹ آف ہومیوپیتھی کا سنگ بنیاد 16 اکتوبر ، 2018 ء کو رکھا گیا تھا۔ یہ انسٹی ٹیوٹ ہومیو پیتھی کے مختلف شعبوں میں اعلیٰ معیار کے پیشہ ور افراد تیار کرے گا۔ اس انسٹی ٹیوٹ میں 7 شعبے ہوں گے اور ہومیوپیتھی میڈیسن کے متعدد شعبوں میں پی جی اور ڈاکٹریٹ کورسز فراہم کریں گے۔ انسٹی ٹیوٹ دواؤں کی تیاری ، کوالٹی کنٹرول، حفاظتی تشخیص اور ہومیوپیتھی اور پریکٹسز کی سائنسی توثیق کے بنیادی پہلوؤں پر بھی توجہ دے گا۔ یہ ادارہ تعلیم، صحت کی دیکھ بھال اور تحقیق میں ٹھوس معیارات قائم کرے گا۔
این آئی ایچ ، نریلا 287 کروڑ روپئے کی لاگت سے تعمیر کیا جا رہا ہے اور یہ ہومیوپیتھی نظام میں عالمی فروغ اور تحقیق کے لئے اشتراک کے ایک بین الاقوامی مرکز کے طور پر بھی کام کرے گا۔ انسٹی ٹیوٹ کا بین الاقوامی شہرت کی یونیورسٹیوں/تحقیقاتی اداروں کے ساتھ دوطرفہ اور کثیرالجہتی تعاون کرنے میں اہم کردار ہوگا۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 9569
(Visitor Counter : 101
سماجی انصاف اور تفویض اختیارات کی وزارت
ایس سی / او بی سی فہرست میں ذاتوں کی شمولیت
درج فہرست ذاتوں اور سماجی اور تعلیمیاعتبار سے پسماندہ طبقات  کی فہرست میں ایک کمیونٹی/ ذات کو شامل کرنے کے لیے اختیار کیے جانے والا معیار اور طریقہ کار مندرجہ ذیل ہیں:-
- معیار
درج فہرست ذاتیں :-
چھوت چھات کے روایتی رواج کی وجہ سے پیدا ہونے والی انتہائی سماجی، تعلیمی اور معاشی پسماندگی۔
- طریقہ کار
بھارت کے آئینکی دفعات 341 اور 342 بالترتیبایس سیزاورایس ای بی سیز کے نوٹیفکیشن کے لئے طریقہ کار فراہم کرتی ہیں۔ مزید براں حکومت نے شامل کرنے کے لئے ، نکالنے کے لئے اور درج فہرست ذاتوں کی فہرست میں دیگر ترامیم کے لئے دعووں پر فیصلہ کرنے کی غرض سے طریق کار وضع کیے ہیں۔ موجودہ طریقہ کار کے تحت صرف متعلقہ ریاستی حکومت/یونین ٹیریٹری ایڈمنسٹریشن کی ایسی تجاویز، جن پر رجسٹرار جنرل آف انڈیا اور نیشنل کمیشن فار شیڈیولڈ کاسٹ دونوں نے اتفاق کیا ہے،دفعہ 341 کی شق  کی پرویژن کے مطابق مزید کارروائی کی جاتی ہے۔
پچھلے دو سالوں اور رواں سال کے دوران موصول ہونے والی درج فہرست ذاتوں کی فہرست میں شامل کرنے کی تجاویز کی ریاست اور کمیونٹی وار تفصیلات اور اس پر کی گئی کارروائی ضمیمہ میں دی گئی ہے۔
Annexure
|
|
State
|
|
Name of community/caste
|
|
A. Proposals referred to Registrar General of India for comments
|
|
Gujarat
|
|
 Nat, Natada, Bajigar
 Senma, Sendhma
|
|
Himachal Pradesh
|
|
Phalahre, Phalahde
|
|
Jharkhand
|
|
 Kshatriya, Paik, Khandit Paik, Kotwar, Pradhan, Manjhi, Dehri Kshatriya, Khandit Bhuiya, Gadahi/Garahi
 Chain, Kewat, Mallah, Nishad
|
|
Madhya Pradesh
|
|
Od Beldar
|
|
Maharashtra
|
|
Dhobi
|
|
B. Proposal referred back to the State Government for further justification in the light of observation of RGI
|
|
Uttar Pradesh
|
|
Koli/ Hindu Julaha
|
|
C. Proposal referred back to State Government with a request to substantiate their recommendation with ethnographic details
|
|
Andhra Pradesh
|
|
Beda Jangam
|
|
D. Proposal referred back to State Government for clarification
|
|
Jharkhand
|
|
Domra
یہ اطلاع آج لوک سبھا میں سماجی انصاف اور تفویض اختیارات کے وزیر مملکت جناب اے نارائن سوامی نے ایک تحریری جواب میں دی۔
ریلوے کی وزارت
گزشتہ برس کے دوران انڈین ریلویز کی اب تک سیفٹی سے متعلق بہترین کارکردگی اپریل 2019 کے بعد سے ریل حادثے میں ایک بھی مسافر کی موت نہیں
سیفٹی بڑھانے کی تدابیر میں زیادہ سے زیادہ ریلوے کراسنگ  کو ختم کیا گیا، 2019-2020 میں اب تک سب سے زیادہ 5181 کلومیٹر ٹریک کی پٹریوں کی جدیدکاری
کل 1309 آر او بی / آر یو بی کی تعمیر، 2019-2020 کے دوران ریلوے نیٹ ورک پر سیفٹی میں اضافے کے لئے 1367 پلوں کی بازیابی
نئی دہلی، 8/جون 2020 ۔ انڈین ریلویز نے اپریل 2019 – مارچ 2020 کے دوران اب تک کا سیفٹی سے متعلق بہترین ریکارڈ درج کیا ہے۔ اس سال بھی  کسی بھی ریل حادثے میں کسی مسافر کی موت نہیں ہوئی ہے۔ ہندوستان میں 166 سال قبل 1853 میں ریلوے نظام شروع ہونے کے بعد سے سال 2019-2020 میں پہلی بار یہ قابل ذکر حصول یابی حاصل کی گئی ہے۔ گزشتہ 15 مہینوں میں ایک بھی مسافر کی موت نہ ہونا، سبھی معاملات میں سیفٹی سے متعلق کارکردگی میں بہتری لانے کی سمت میں انڈین ریلویز کے ذریعے مسلسل کی گئی کوششوں کا نتیجہ ہے۔ سیفٹی ہمیشہ اعلیٰ ترین ترجیح ہوتی ہے، اس لئے سیفٹی کی صورت حال کو بہتر بنانے کے لئے کی گئیں تدابیر میں انسانوں کی تعیناتی والے ریلوے کراسنگ کو ہٹایا جانا، روڈ اوور برج  / روڈ اَنڈر برج  کی تعمیر، پلوں کی بازیابی، سب سے زیادہ پٹریوں کی جدید کاری، سال کے دوران سیل سے زیادہ تر ریلوں کی سپلائی، پٹریوں کا مؤثر رکھ رکھاؤ، حفاظتی پہلوؤں کی سخت نگرانی، ریلوے ملازمین کی بہتر تربیت، سگنل نظام میں بہتری، سیفٹی سے متعلق کاموں کے لئے جدید تکنیک کا استعمال، روایتی آئی سی ایف کوچوں سے جدید اورمحفوظ ایل ایچ بی کوچوں میں تبدیلی وغیرہ شامل ہیں۔
سیفٹی میں اضافے کے لئے انڈین ریلویز کے ذریعے کی گئی کچھ اہم تدابیر درج ذیل ہیں:
- سال 2018-19 میں 631 انسانوں کی تعیناتی والے ریلوے کراسنگ کو ختم کرنےکے مقابلے میں 2019-20 میں ریکارڈ تعداد میں 1274 انسانوں کی تعیناتی والے ریلوے کراسنگ  کو ختم کیا گیا ہے۔ پہلی بار اتنی زیادہ تعداد میں ریلوے کراسنگ کو ختم کیا گیا ہے۔
- ریلوے نیٹ ورک پر سیفٹی میں اضافے کے لئے 2019-20 میں کل 1309 آر او بی / آر یو بی کی تعمیر کی گئی۔
- 2019-20کے دوران 1367 پلوں  کی بازیابی کی گئی۔ گزشتہ برس 1013 پلوں کی بازیابی کی گئی تھی۔
- 2019-20میں زیادہ سے زیادہ 5181 ٹریک کلومیٹر  ریلوں کی جدید کاری  کی گئی، جبکہ 2018-19 میں 4265 ٹی کے ایم ریلوں کی جدید کاری کی گئی تھی۔
- سال کے دوران سیل  کی جانب سے ریلوں کی  کی زیادہ سے زیادہ سپلائی ہوئی۔ 6.4 لاکھ ٹن طویل ریلوں کی سپلائی کے ساتھ فیلڈ ویلڈنگ کی گنجائش کافی کم ہوگئی ہے، جس کے اثاثہ جات کی معتبریت بہتر ہوئی ہے۔
- 2019-20میں 285 لیول کراسنگ  کو سگنلوں کے ذریعے انٹرلاک کیا گیا ہے، اس کے ساتھ ہی کیومیولیٹیو انٹرلاکڈ ایل سی کی تعداد 11639 ہوگئی ہے۔
- 2019-20 کے دوران 84 اسٹیشنوں کو بہتر بنانے کے لئے ان میں مشینی سگنلنگ کے ساتھ الیکٹریکل / الیکٹرانک سگنلنگ کی گئی۔
مذکورہ تدابیر سال 2017-18 میں شروع کئے گئے نیشنل ریل سنرکشا کوش  کی شکل میں نظام میں اِن پٹ کئے جانے کے سبب ممکن ہوسکی ہیں۔ آئندہ 5 برسوں میں خرچ کی جانے والی ایک لاکھ کروڑ روپئے کی رقم کے ساتھ، جس کا سالانہ خرچ 20000 کروڑ روپئے تھا۔ اس فنڈ کی وجہ سے فوری ضرورت والے انتہائی اہم سیفٹی سے متعلق کاموں کو کرنا ممکن ہوسکا اور جس کے نتائج واضح ہیں۔
وزیراعظم کا دفتر
بھوٹان روانہ ہونےسے پہلے وزیراعظم کا بیان
نئی دہلی،16؍اگست۔ بھوٹان روانہ ہونے سے پہلے وزیراعظم جناب نریندر مودی نے اپنے ایک بیان میں کہا ہے کہ میں 18-17 اگست 2019 کو بھوٹان کے سرکاری دورے پر رہوں گا۔ موجودہ میعاد کے آغاز پر بھوٹان کے میرے دورے سے اُس اہمیت کی عکاسی ہوتی ہے، جو حکومت اپنے بھروسے مند دوست اور پڑوسی بھوٹان کے ساتھ بھارت کے تعلقات کو اہمیت دیتی ہے۔
بھارت اور بھوٹان کے شاندار باہمی تعلقات ہیں، جن کی مثال ہماری جامع ترقیاتی ساجھیداری ، باہمی طور پر مفید پن بجلی تعاون او رمضبوط تجارتی و اقتصادی تعلقات ہیں۔ ان میں دنوں ملکوں کی یکساں روحانی وراثت اور عوام سے عوام کے تعلقات سے مزید مضبوطی پیدا ہوتی ہے۔
دونوں ملکوں نے پچھلے سال با ضابطہ سفارتی تعلقات کے قیام مشترکہ طور پر گولڈن جبلی منائی ہے۔ بھارت بھوٹان ساجھیداری آج ایک خصوصی اہمیت کی حامل ہے اور حکومت ہند کی ‘‘ پڑوسی پہلے’’ کی پالیسی کا ایک اہم ستون ہے۔ میں عالیجناب بادشاہ سلامت اور چوتھے درگیالپواور بھوٹان کے وزیراعظم کے ساتھ ہمارے باہمی تعلقات کے تمام پہلوؤں پر مفید تبادلۂ خیال کی امید رکھتا ہوں۔ میں بھوٹان کی معروف رائل یونیورسٹی کے نوجوان بھوٹانی طلبہ سے خطاب کرنے کا بھی منتظر ہوں۔
مجھے پورا یقین ہےکہ میرا دورہ بھوٹان کے ساتھ وقت پر کھری اترنے والی اورقابل قدر دوستی کو فروغ دیگا اور دونوں ملکوں کے عوام کےخوشحال مستقبل اور ترقی کو مزید مستحکم کرے گا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ وا ۔ک ا
U- 3749
(Visitor Counter : 58
وزیراعظم کا دفتر
وزیر اعظم نے پاپوا نیو گنی میں آئی ٹی ای سی کے سابق طلباء سے بات چیت کی
22 مئی، 2023 کو فورم فار انڈیا-پیسفک آئی لینڈز کوآپریشن  کی تیسری سربراہ کانفرنس کے لیے پورٹ موریسبی کے اپنے سفر کے دوران، وزیر اعظم جناب نریندر مودی نے بحرالکاہل خطہ کے ممالک میں انڈین ٹیکنیکل اینڈ اکنامک کوآپریشن  کورسز کے سابق طلباء سے بات چیت کی۔ ان سابق طلباء میں وہ سینئر سرکاری عہدیدار، اہم پیشہ ور اور کمیونٹی کے لیڈران شامل تھے، جنہوں نے آئی ٹی ای سی کے تحت ہندوستان میں ٹریننگ حاصل کی ہے۔ وہ ہندوستان میں حاصل کی گئی صلاحیت کا استعمال کرکے اپنی کمیونٹی کو تعاون دے رہے ہیں۔
وزیر اعظم مودی نے سابق طلباء کو ان کی انفرادی کامیابی اور حصولیابیوں کے لیے مبارکباد دی۔ انہوں نے خاص طور پر بہتر نظام حکومت، ماحولیاتی تبدیلی، عام استعمال کی ڈیجیٹل اشیاء اور پائیدار ترقی جیسے شعبوں میں ممالک کو اپنے ترقیاتی اہداف کو پورا کرنے میں مدد کرنے میں ہندوستان کی صلاحیت سازی کی پہل کے ذریعے نبھائے گئے اہم رول پر روشنی ڈالی۔ انہوں نے کہا کہ اس قسم کی صلاحیت سازی کی کوششوں کے لیے ہندوستان اپنا تعاون جاری رکھے گا۔ سال 2015 میں گزشتہ ایف آئی پی آئی سی سربراہ کانفرنس کے بعد، ہندوستان نے اس خطہ کے تمام ممالک کے تقریباً 1000 عہدیداروں کو ٹریننگ مہیا کرائی۔ ہندوستان نے زراعت اور متعلقہ شعبوں میں کام کر رہی ایجنسیوں کو مدد فراہم کرنے کے لیے ان ممالک میں طویل مدتی ڈپیوٹیشن پر ماہرین کو بھی بھیجا ہے۔